Tunne vapaakauppasopimusten alkuperäsäännöt ja hyödy | Keski-Suomen kauppakamari
25.10.2019 klo 9:29
Yritysten tulee täyttää tietyt ehdot hyödyntääkseen vapaakauppasopimuksia. Alkuperän selvittäminen on yksi niistä. Alkuperäsäännöt vaihtelevat sopimuksittain. Ne ovat erilaiset tuonnissa ja viennissä. Sääntöjen selvittäminen maksaa vaivan, sillä alentunut tulli voi tehdä tuotteesta hinnaltaan entistä kilpailukykyisemmän, yritys voi päästä luultua helpom­min mukaan julkisiin hankintoihin ja selviytyä entistä vähemmällä byrokratialla eri lupien osalta.
1. Vientituote sisältyy EU:n kauppasopimukseen. Yleisesti ottaen EU:n uusimmat kauppasopimukset kattavat lähes kaikki teollisuus- ja maataloustuotteet sekä elintarvikkeet.
2. Tuote on EU:n tai sopimuskumppanimaan alkuperää. Se on toisin sanoen kokonaan tuotettu tai riittävästi jalostettu EU:ssa tai sopimuskumppanimaassa.
3. Tavaralähetyksen mukana tulee olla alkuperäselvitys.
EU:n kauppasopimuksiin liittyvissä alkuperäsäännöissä on myös muita ehtoja ja sääntöjä, jotka on hyvä selvittää.
Esimerkkinä voidaan mainita suoran kuljetuksen sääntö. Tullietuuden saamiseksi EU:n alkuperätuotteille Kanadassa ja Japanissa yrityksen tulee rekisteröityä Tullissa EU:n REX-tietokantaan, jos lähetettävien tuotteiden arvo ylittää 6000 euroa. REX-tietokantaan rekisteröityminen on hyvä tarkistaa sopimuksittain.